Jaunalūksne vald

Jaunalūksne vald (läti keeles Jaunalūksnes pagasts) on vald Lätis Alūksne piirkonnas. Enne 2009. aasta haldusreformi kuulus vald Alūksne rajooni.

Vald piirneb sama piirkonna Alūksne linnaga ning Mārkalne, Anna, Ziemeri, Liepna, Maliena, Pededze, Mālupe ja Alsviķi vallaga.

Valla pindala on 185 km². 2016. aasta seisuga elas seal 1190 inimest. Valla keskus on Kolberģise küla, vallavanem on Inta Cinglere. 

Valla suurim jõgi on Pedetsi jõgi, vald piirneb edelas Alūksne järvega.

Ajalugu

Aastal 1920 kuulus valla aladel Beja mõisale 2714, Kolberģi mõisale 1166 ja Vizikumsi mõisale 1129 ha maad. Valla alad kuulusid Aluliina kihelkonda. Aastani 1925 kandis see ala nime Kolberģise vald, seejärel aga Beja vald. Aastal 1935 oli Beja valla pindala 139,2 km² ja seal oli 2344 elanikku. 

1945. aastal moodustati valda Beja ja Vētraine külanõukogu, aastal 1949 vald likvideeriti. Aastal 1954 liideti Beja külanõukoguga likvideeritav Vētraine külanõukogu. Aastal 1958 liideti sovhoosi Alūksne maad Mārkalne külanõukoguga. Aastal 19671 nimetati Beja külanõukoguga ümber Jaunalūksne külanõukoguks. Selsamal aastal liideti külanõukoguga Mārkalne külanõukogu ja Alūksne linna maaterritooriumi sovhoosi Alūksne territooriumile jäävad alad. Aastal 1977 liideti osa külanõukogu maadest Alūksne linnaga. 1990. aastal muudeti külanõukogu vallaks. 2009. aastast kuulub vald Alūksne piirkonda.

Kaitstavad objektid

Muinsusmälestistest on riikliku kaitse all Smiķi muinaskalmed ja Siseņi ehk Garasīmi linnamägi. Regionaalse kaitse all on Nametkalnsi linnamägi, Raudziņkalnsi muinaskalmed ning Garjuri muinaskalmed ehk Kalmemägi. Kohaliku kaitse all on Kolberģi mõisa hoonetekompleks , sealhulgas ait ja küün ja häärber, ning Lāzberģi mõisa häärber. 

Looduskaitse all on Vēverkalnsi tamm, Garā Jura mäe mänd, Visikumsi vaher, Dzena Litovska tammed, Akaviņa künnapuu, Jaunputrene hõbepaju, Palmi tamm, Sprīdīši kuusk, Alpi erikujulised kuused ja Alpi "pudelikuusk". Valda jääb ka 59 hektari suurune Beja metsa hoiuala.

Asustus

Aastal 2011 elas vallas 914 lätlast, 147 venelast, 3 valgevenelast, 9 ukrainlast, 1 poolakas ja 1 leedulane.Ethnic composition of Latvia 2011

Valla külad:

 Küla  Küla tüüp  Elanike arv  Adrakaši   mazciems  8 (2007) Bajs  mazciems  11 (2007) Bērzukalns  mazciems  Bundzene  mazciems   7 (2007) Garasimi  mazciems   25 (2007) Garjuri  mazciems   60 (2007) Igaunīši  mazciems    Jurenski  mazciems   10 (2007) Kanaviņas  mazciems  7 (2007) Kolberģis  ciems  257 (2025) Lāčudārzs  mazciems   3 (2007) Lāzberģis  mazciems   9 (2007) Lejasšķiņķi  mazciems   7 (2007) Lenkava  mazciems    Mārtiņi  mazciems   6 (2007) Matisene  ciems  74 (2025) Murjāņi  mazciems   4 (2007) Ploskums  mazciems   7 (2007) Putāni  mazciems   10 (2007) Rečiņi  mazciems   5 (2007) Saļņi  mazciems   12 (2007) Sauliķi  mazciems   3 (2007) Siseņi  mazciems   19 (2007) Skujas  mazciems   15 (2007) Stocene  mazciems   5 (2007) Struņķene  mazciems   6 (2007) Supes  mazciems   8 (2007) Tereški  mazciems   21 (2007) Vecputrene  mazciems   4 (2007) Vēverkalns  mazciems   7 (2007) Visikums  mazciems   20 (2007)
Ülejäänud valla elanikud elasid külade koosseisu mitte kuuluvates taludes.

Viited

 Välislingid 

Kategooria:Läti vallad
Kategooria:Alūksne piirkond